Bayas (parroquia)

Bayas ye una parroquia del conceyu asturianu de Castrillón. Historia Nel añu 905 y 1090 méntense, en donaciones a la Ilesia d'Uviéu, la ilesia y les salines de Bayas. Demografía La parroquia tien una población de 126 habitantes (2024), repartíos en 63 viviendes. Ocupa una estensión de 5,948 km². Xeografía Ta asitiada na zona noroeste del conceyu, a 8 km de la capital, Piedrasblancas y cerca del Aeropuertu d'Asturies. Llenda al norte col mar Cantábricu; al este cola parroquia de Naveces; al sur, cola de Santiagu'l Monte; y al oeste, col conceyu de Sotu'l Barcu. Nos terrenos d'esta parroquia, alcuéntrase'l monumentu natural de la Islla de la Deva y Playón de Bayas. Llocalidaes Sitios Patrimoniu La so ilesia parroquial, dedicada a San Feliz, ta recoyida nel Inventariu de Patrimoniu Arquiteutónicu d'Asturies. Amás, tien un bon conxuntu d'horros. Fiestes El primer domingu d'agostu ye la fiesta de Bayas. Ver tamién Pa ver otros sitios col mesmu nome: Bayas (dixebra) Referencies Enllaces esternos Wikimedia Commons acueye conteníu multimedia sobre Bayas. Bayas n'OpenStreetMap.